Návrh
N A R I A D E N I E   V L Á D Y
Slovenskej republiky
z ............. 2003
ktorým sa mení a dopĺňa nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení nariadenia vlády Slovenskej republiky č. 296/2000 Z. z.
Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov nariaďuje:
Čl. I
Nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení nariadenia vlády Slovenskej republiky č. 296/2000 Z. z. sa mení a dopĺňa takto:
1.	V § 2 písm. b) sa za slová „Slovenskej informačnej služby“ vkladajú slová „a Národného bezpečnostného úradu“.
2.	V § 4 odsek 1 znie:
„(1) Výrobca alebo dovozca zabezpečí posudzovanie zhody vlastností strelných zbraní a streliva prostredníctvom autorizovanej osoby podľa § 11 zákona, uvedenej v prílohe č. 2 v bode 1.9, ktorá určí počty a termíny, v ktorých sa budú určené výrobky predkladať na posudzovanie zhody a miesto, kde sa posudzovanie zhody vykoná.“.
3.	V § 16 sa vkladajú nové odseky 1 až 3, ktoré znejú:
„(1)	Výrobca alebo dovozca predloží autorizovanej osobe každú vyrobenú zbraň podliehajúcu kusovému overeniu podľa § 9 a § 11.
(2)	Výrobca alebo dovozca predloží autorizovanej osobe zbrane, ktoré podliehajú homologizácii podľa § 7 a § 8.
(3)	Výrobca alebo dovozca streliva alebo streliviny predloží autorizovanej osobe strelivo alebo strelivinu na typovú kontrolu v množstve určenom autorizovanou osobou, zabezpečujúcom požadovaný rozsah kontroly podľa § 13.“.
	Doterajšie odseky 1 až 3  sa označujú ako odseky 4 až 6.
4.	V prílohe č. 1 v časti Podrobnosti o podmienkach skúšobnej streľby, v bode 5 písm. k) sa slovo „SK“ nahrádza slovom „Ak“.  
5.	V prílohe č. 1 v časti Podrobnosti o podmienkach skúšobnej streľby bod 5 písm. l) znie: „plynové zbrane sa skúšajú zvýšením úsťovej rýchlosti o 10 % nad odporúčanie výrobcu,“.
6.	V prílohe č. 1 v časti Podrobnosti o podmienkach skúšobnej streľby bod 5 sa dopĺňa písmenom n), ktoré znie:
„n) športové zbrane zhotovené a používané výlučne na športovú streľbu podľa pravidiel medzinárodných športových zväzov Biatlonu a Športovej streľby (ISSF – medzinárodnej športovej streleckej federácie) sa skúšajú bežnými nábojmi určenými na trh.“.

7	V prílohe č. 2 v časti 1, text u značky 1.9 sa nahrádza textom:
„Identifikačná značka Úradnej skúšobne strelných zbraní a streliva SKTC-112 Lieskovec“.
8.	V prílohe č. 2 v časti 1 sa overovacie značky dopĺňajú o značku:
	
	„1.10					Nové kusové overenie všetkých druhov zbraní nabíjaných 				zozadu, určených na použitie streliva s bezdymovým prachom“.

9.	V prílohe č. 2 v časti 3 u značky pod číslom 3.1 sa slová „strelných zbraní“ nahrádzajú slovom „hlavní“.
10.	Príloha č. 2 v časti 3 sa dopĺňa novou značkou:

	„3.7		Kusové overenie brokovníc – oceľové broky“.

11.	V prílohe č. 2 v časti 4 pod značkou označenou  číslom 4.8 sa slovo „Kontrola“ nahrádza slovom „Skúška“.
12.	Príloha č. 2 v časti 4 sa dopĺňa novou značkou:

	„4.9		Kusové overenie brokovníc – oceľové broky“.

13.	V prílohe č. 2 v časti 5 v texte značky označenej číslom 5.6 sa slová „dnová skrutka“ nahrádzajú slovom „záver“.
14.	V prílohe č. 2 v časti 5 v texte značky označenej číslom 5.9 sa za slovo „hlaveň“ vkladajú  slová „, telo“.
15.	V prílohe č. 2 v časti 5 (za značkou 5.20) sa značka Kontrola streliva označuje číslom „5.21“. Doterajšie čísla 5.21 a 5.22 sa označujú 5.22 a 5.23.
16.	Príloha č. 2 v časti 5 sa dopĺňa značkou

	„5.24		Kusové overenie brokovníc – oceľové broky“

17.	V prílohe č. 2 v časti 6 pri značke označenej číslom 6.4 sa pôvodný text nahrádza  novým textom „Povinná skúška bezdymovým prachom strelných zbraní s hladkým vývrtom nabíjaných zozadu“.
18.	V prílohe č. 2 v časti 6 sa text pri značke označenej číslom 6.5 nahrádza textom „Dodatočná skúška bezdymovým prachom strelných zbraní s hladkým vývrtom nabíjaných zozadu“ .
19.	V prílohe č. 2 v časti 6 sa text pri značke označenej číslom 6.6 nahrádza textom „Skúška pištolí a terčovníc (s normálne používaným prachom)“.

20.	V prílohe č. 2 v časti 6 sa dopĺňa novou  značkou:

	„6.11		Kusové overenie brokovníc – oceľové broky“

21.	V prílohe č. 2 v časti 7 sa vypúšťa značka označená číslom „7.5“ a doterajšia značka označená číslom „7.6“ sa označuje číslom „7.5“.
22.	V prílohe č. 2 časť 7 sa dopĺňa značkou:

	„7.6		Kusové overenie brokovníc – oceľové broky“

23.	V prílohe č. 2  časť 8 sa dopĺňa značkou:

	„8.10		Kusové overenie brokovníc – oceľové broky“.

24.	V prílohe č. 2 v časti 9 sa text pri značke označenej číslom 9.1  na konci dopĺňa slovami „určené na trh“.
25.	V prílohe č. 2 časť 9 sa dopĺňa značkou:

	„9.5		Kusové overenie brokovníc – oceľové broky“.

26.	V prílohe č. 2 časť 10 v texte pri značke označenej číslom 10.6 sa za slovo „strelivo,“ vkladajú slová „alebo strelivo,“
27.	V prílohe č. 2 časť 10 sa dopĺňa značkou:

	„10.9		Kusové overenie brokovníc – oceľové broky“.

28.	V prílohe č. 2 v časti 11 sa text pri značke označenej číslom 11.4 nahrádza textom „Prístroje vyrobené na princípe zbraní; skúška výberovej vzorky“.
29.	V prílohe č. 2 v časti 11 sa dopĺňa značkou:

	„11.18		Kusové overenie brokovníc – oceľové broky“.

30.	V prílohe č. 2 v časti 12 sa text pri značke označenej číslom 12.1  nahrádza textom „Skúšky zbraní a kontrola streliva; Skúšobňa Iževsk“.
31.	V prílohe č. 2 v časti 12 sa text pri značke označenej číslom 12.2  nahrádza textom „Skúšky zbraní a kontrola streliva; Skúšobňa Klimovsk“.

32.	V prílohe č. 2 v časti 12 sa dopĺňajú značky:
	
	„12.3		Skúšky zbraní a kontrola streliva; Skúšobňa Krasnozavodsk

	12.4		Kusové overenie brokovníc – oceľové broky“.

33.	V prílohe č. 2  časť 13 sa dopĺňa značkou:

	„13.3		Kusové overenie brokovníc – oceľové broky“

Čl. II
Toto nariadenie nadobúda účinnosť 1. októbra 2003.